ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 29**

**Казанлък, 11.10.2019 г.**

 Заседанието се откри в 17.00 ч. от Председателя Здравко Балевски, при следния:

**Дневен ред:**

 1. Разглеждане на постъпила жалба с Вх. № 168 от 11.10.2019 г. относно твърдения за разлепени агитационни материали на коалиция „БСП за България“, във връзка с провеждането на изборите за общински съветници и кметове на 27 октомври 2019 г., извън определените места, съгласно Заповед № 1489/ 24.09.2019г. на кмета на Община Казанлък;

 2. Разглеждане на постъпило предложение за промяна в състава на СИК от квотата на ПП „ДПС“.

 3.Разни.

На заседанието присъстват 11от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

В ОИК с вх.№ 168/ 11.10.2019 год. е постъпила жалба от лицето Иван Тодоров Бонев съдържаща твърдение за разлепени агитационни материали на коалиция „БСП за България“, във връзка с провеждането на изборите за общински съветници и кметове на 27 октомври 2019 г., извън определените места, съгласно Заповед № 1489/ 24.09.2019г. на кмета на Община Казанлък;

 Към жалбата са приложени 4 бр. снимки.

 От събраните по случая данни, комисията установи следното:

 Със Заповед № 1489/ 24.09.2019 год. на ИД Кмета на Казанлък Даниела Коева -Зам.-кмет на Община Казанлък, оправомощена със заповед №1488/ 24.09.2019 г. саопределени мястото за поставяне на агитационни материали за времето на предизборната кампания, която се открива на ***27 септември 2019*** г. /30 дни преди изборния ден/ и приключва в 24.00 часа на ***25 октомври 2019 г***., както следва:.

|  |
| --- |
| 1. ул.”Ген.Столетов”, до входа на “Капрони” – пано  |
| 2. ул.”Войнишка”, с/у входа на І-ви район – цилиндър  |
| 3. бул.Ал.Батенберг” 4 – стена на сградата |
| 4. бул.”Ал.Батенберг”, ъгъла с ул.”Славянска” – цилиндър  |
| 5. бул.”Ал.Батенберг”, ъгъла с ул.”Тракия” – цилиндър |
| 6. бул.”Ал.Батенберг”, пред полицейски участък – цилиндър |
| 7. бул.”Розова долина”, входа на “Катекс”- цилиндър  |
| 8. бул.”Розова долина”, с/у входа на “Арсенал” – цилиндър |
| 9. бул.”Розова долина”, стена до входа на НИТИ  |
| 10. ул.”Старозагорска, до болницата – цилиндър  |
| 11. в кметствата – определени от кметовете на кметства  |

 От извършената проверка се установи, че не са намерени разлепени агитационни материали на Коалиция „БСП за България“ на посоченото в жалбата място, а именно: Трафопост северно от блок № 28 в ж.к. „Изток“

 Не се установи нарушение на чл.183, ал.3 от Изборния кодекс.

 Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Петко Петков, Милена Кацарова, Тюркян Салиева, Любомир Денков и Спас Спасов)* приемане на решението гласуваха всички присъстващи 11 членове на комисията. **„Против“** приемане на решението гласуваха – няма.

 С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс ОИК-Казанлък взе следното:

 **РЕШЕНИЕ № 135**

 Приема жалба с Вх. № 168 от 11.10.2019 г. за сведение.

 Решението подлежи на обжалване пред Централната избирателна комисия в тридневен срок от обявяването му.

 **По т.2 от Дневния ред:**

 Разглеждане на постъпило предложение за промяна в състава на СИК от квотата на ПП „ДПС“.

 По електронната поща от електронен адрес Akmed Mehmed < ahmed\_1973@ abv.bg е постъпило предложение с Вх. № 167/ 10.10.2019 г. от ПК „ДПС“ относно промени в състава на СИК от квотата на партията във връзка с провеждането на изборите за общински съветници и кметове на 27 октомври 2019 г. В искането изрично е упоменат новия член на СИК, заедно с необходимите данни.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Петко Петков, Милена Кацарова, Тюркян Салиева, Любомир Денков и Спас Спасов)* приемане на решението гласуваха всички присъстващи 11 членове на комисията. **„Против“** приемане на решението гласуваха – няма.

На основание на чл.85, ал.4 във връзка с чл.87, ал.1, т.5 от Изборния кодекс и във връзка с Решение №120 от 28.09.2019 г. на ОИК Казанлък, се взе следното:

**РЕШЕНИЕ № 136**

Приема направеното предложение от ПП „ДПС“ относно промени в състава на СИК от квотата на партията във връзка с провеждането на изборите за общински съветници и кметове на 27 октомври 2019 г.

Назначава предложения от ПП „ДПС“ член на посочената секционна избирателна комисия.

На новоназначения член на СИК от квотата на ПП „ДПС“ да се издаде съответното удостоверение.

Да се анулира издаденото удостоверение на члена в СИК 32 Исмет Айваз Чолак, който е заменен.

Решението подлежи на обжалване пред Централната избирателна комисия в тридневен срок от обявяването му.

 Поради изчерпване на дневния ред заседанието бе закрито в 17.25 часа.

**ПРЕДСЕДАТЕЛ:** …………………………….

 /ЗДРАВКО БАЛЕВСКИ/

 **СЕКРЕТАР:**..…………………………….

 /ТАНЯ ДИМИТРОВА/